     หาของกินมื้อเช้า หอบหิ้วความหิวมาตั้งแต่พิษณุโลก กว่าจะเจอร้านแวะก็ตั้ง อ.วัดโบสถ์ ร้านนี้เป็นร้านแรกเลยที่น่าแวะ (นาทีนี้เจออะไรก่อนก็ต้องทานแหละ) อยู่ตรงข้ามโรงพยาบาลวัดโบสถ์ เลยครับ บรรยากาศร้านดูอืมครืม อาจจะดูไม่ค่อยหน้าเข้าเท่าไหร่นัก แต่เข้าไปแล้วคุณป้าเจ้าของร้านน่ารัก เป็นกันเองจ่ะ เมนูทางร้านขายหลายอย่างตั้งแต่ข้าวมันไก่ ข้าวขาหมู ข้าวหมูแดง ข้าวหมูแดง/หมูกรอบ ข้าวผัด สุกี้หมู-ทะเล ราดหน้าหมู-ทะเล เย็นตาโฟ ก๋วยเตี๋ยวเนื้อ-ไก่ น่าสนใจทีเดียว

     เมนูที่สั่งวันนี้เป็นเส้นใหญ่เย็นตาโฟ (30 บาท) ชามนี้เครื่องเยอะ รสชาติยังธรรมดา บ้าน ๆ ทั่วไปถือว่าพอรองท้องได้ครับ จานต่อมาความจริงผมสั่งข้าวขาหมู แต่คุณป้าอีกคนได้ยินเป็น "กะเพราขาหมู" ผมก็เลยแซวแกเล่น ๆ ไปมีด้วยเหรอกะเพราขาหมู ป้าแกบอกมาเลยทันทีว่า "ถ้าจะกิน ก็ทำให้ได้" จัดมาเลยสิครับ ราคา 30 บาท และก็เกินคาด ผัดกะเพรารสชาติดีนะ เผ็ดนิด ๆ อร่อย ที่สำคัญแกใช้ข้าวนุ่มดี เสริฟพร้อมน้ำซุป มื้อเช้านี่แค่นี้ก็พอแล้ว 

ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,338)